Turaida (žemė)

Turaida (,  'Taros sodas') – Gaujos lyvių žemė Gaujos žemupyje. XIII a. pradžioje Turaida buvo padalyta į dvi dalis. Dešiniojo kranto, arba Kaupo, pusę valdė Anas, Kaupas ir Vesikis. Kairiojo kranto, arba Dabrelio, pusę valdė Dabrelis (jo pilis vadinosi Satezele), greta jo – Ninus. 1207 m. Kaupo žemės atiteko Livonijos vyskupui, o Dabrelio žemės – Kalvijuočių ordinui. Pagal Jersikos taikos sutartį Polockas 1212 m. atsisakė pretenzijų į Lyvių kraštą.

 Pavadinimo kilmė 
Turaidos pavadinimas senuosiuose tekstuose rašomas dviem skirtingais variantais: tiek kaip Toreida (Thoreida, Thoreyda, Toreidia, Thoreydia, Thoreiden, Thoreyden), tiek kaip Treidenė (Dreiden, Threiden, Treyden, Treydenn, Treygden). Dauguma tyrėjų pirmojoje vietovardžio dalyje įžvelgia senovės vikingų griaustinio dievo Toro (Thor) vardą. Kad kai kurios Baltijos gentys meldėsi Torui, liudija ir Henriko Latvio kronikos teiginys, jog Saremos gyventojų dievas yra Tarapita. Manoma, kad iš tiesų vardas buvęs „Tara“, o „Tarapita“ yra kreipinys šaukiantis pagalbos: „Tara, avita!“ ('Tara, padėk!').Tõnu Karma. Vai Turaida ir Dieva dārzs? , laikraštis „Līvli“ 4/1995
Kelionės vadove po Vidžemės Šveicariją pirmasis Turaidos pavadinimą aiškinti kaip „Taros sodą“ 1895 m. bandė Karlas fon Liovisas of Menaras. Jis rašė: „…Thoreida, d. i. „Taras Garten“, wie die Ureinwohner sie nannen… " (‘Toreida, t. y. „Taros sodas“, kaip ją vadino senieji gyventojai').Karl von Löwis of Menar. Führer durch die Livländische Schweiz. R., 1912
Populiariame Vanagų Karlio 1937 m. išleistame kelionės vadove buvo rašoma, kad Kaupo Didžioji pilis vadinta ir Toreida, nes Tara aida lyviškai neva reiškia „Dievo sodas“K. Vanags. Ceļvedis pa dzimto zemi. 1. daļa. Vidzeme un Latgale. R., 1937. 203. lp. (dabartinėje lyvių kalboje 'dievas' yra jumāl, o 'sodas, daržas' – tarā; tačiau žodis aed 'sodo, daržo' reikšme tebevartojamas estų kalboje).

 Išnašos 

 Literatūra 
 Karl von Löwis of Menar. Führer durch die Livländische Schweiz. R., 1912.

Kategorija:Livonija
Kategorija:Lyvių žemės